钦定古今图书集成/明伦汇编/氏族典/第263卷 > 王式
## 钦定古今图书集成/明伦汇编/氏族典/第263卷 > 王式

按《唐书王播传》：“播弟起，起子式，以荫为太子正字，擢
贤良方正科，累迁殿中侍御史。大中中，为晋州刺史，
饰邮传，器用毕给。会河曲大歉，民流徙他州不纳，独
式劳恤之，活数千人。时特峨胡亦饥，将入寇汾、浍，闻
式严备，不敢道境，以善最称，徙安南都护。宁国剧贼
仇甫乱明越，观察使郑祗德不能讨，宰相选式往代”
斩之，加检校右散骑常侍。咸通三年，徐州银刀军乱，
以式检校工部尚书，徙武宁节度使，诏许滑兵自随。
视事三日，悉以计诛乱兵，会诏降武宁为团练，罢归。
终左金吾大将军。